Predkladacia správa

Rada vlády Slovenskej republiky pre informatiku (ďalej len „rada vlády“) bola zriadená na základe zákona č. 261/1995 Z. z. o štátnom informačnom systéme vo februári 1996, ako poradný orgán vlády pre otázky štátneho informačného systému a ďalšie úlohy informatiky. Podľa článku 5 ods. 3 štatútu rady vlády, členstvo v rade vzniká menovaním a zaniká odvolaním. Menovanie a odvolanie členov rady, vykonáva vláda na návrh predsedu rady. V súlade s uvedeným článkom štatútu je v kompetencii ministra dopravy, pôšt a telekomunikácií ako predsedovi rady vlády predkladať vláde SR návrhy na zmeny v personálnom zložení členov rady vlády.
V tomto materiáli sa navrhuje odvolanie doterajších členov: Máriu Borbélyovú (Úrad pre verejné obstarávanie), Ľubomíra Gašparíka (Ministerstvo výstavby a regionálneho rozvoja SR), Pavla Huleca (Úrad vlády SR), Jozefa Masarika (Fakulta matematiky, fyziky a informatiky UK), Františka Jablonického (Ministerstvo hospodárstva SR) a Miloslava Vargu (Úrad pre normalizáciu, metrológiu a skúšobníctvo SR).
Namiesto nich sa navrhuje vymenovanie Barnabása Béresa (Úrad pre verejné obstarávanie), Milana Rettku (Ministerstvo výstavby a regionálneho rozvoja SR), Ivana Šiagiho (Úrad vlády SR), Jozefa Tvarožeka (Ministerstvo hospodárstva SR) a Petra Šagata (Úrad pre normalizáciu, metrológiu a skúšobníctvo SR)
Kompletný zoznam členov rady vlády, upravený podľa predkladaného návrhu je uvedený v prílohe tohto návrhu.
Materiál vzhľadom na svoj charakter sa nepredkladá na medzirezortné pripomienkové konanie. Všetky návrhy na personálne obsadenie rady vlády boli odsúhlasené so zainteresovanými orgánmi a inštitúciami.
Vymenovanie nových členov rady vlády nemá finančný, ekonomický a environmentálny vplyv a ani vplyv na zamestnanosť a podnikateľské prostredie.